
Parlamentul  României

Camera  Deputaţilor

Comisia pentru industrii si servicii

Bucureşti 12.10.2011                                                                                                                                                                                 23/295/2011
AVIZ
asupra  proiectului de Lege privind ratificarea Acordului de stabilizare şi asociere între Comunităţile Europene şi statele membre ale acestora, pe de o parte, şi republica Serbia, pe de altă parte, semnat la Luxemburg la 29 aprilie 2008

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii, a fost sesizată spre dezbatere şi avizare cu proiectul de Lege pentru ratificarea Acordului de stabilizare şi asociere între Comunităţile Europene şi statele membre ale acestora, pe de o parte, şi republica Serbia, pe de altă parte, semnat la Luxemburg la 29 aprilie 2008, transmis cu adresa PL.x538 din 3 octombrie 2011 şi înregistrat cu nr.23/295 din 4 octombrie 2011. 


Avizul urmează să fie transmis Comisiei pentru politică economică, reformă şi privatizare, care este sesizată în fond.

Proiectul de lege are ca obiect de reglementare ratificarea  Acordului de stabilizare şi asociere între Comunităţile Europene şi statele membre ale acestora, pe de o parte, şi republica Serbia, pe de altă parte. România, alături de celelalte state membre ale UE, este parte a Acordului de Stabilizare şi Asociere, semnat între Comunităţile Europene şi Statele membre, pe de o parte, şi Republica Serbia, pe de altă parte, la 29 aprilie 2008 şi a participat la negocierea Acordului.

Acordul urmăreşte, în linii mari, să susţină eforturile Serbiei în vederea dezvoltării cooperării economice şi internaţionale, întăririi instituţiilor democratice şi statului de drept, în vederea aderării la UE.

Potrivit prevederilor art.75 alin. (1) din Constituţia României, republicată, prima Cameră sesizată este Camera  Deputaţilor.
Consiliul Legislativ a avizat favorabil proiectul de Lege cu unele observaţii şi propuneri, aviz transmis cu adresa nr. 262/11.03.2011.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 12.10.2011.

În urma dezbaterilor, membrii comisiei au hotărât, avizarea favorabilă a proiectului de lege în forma prezentată de iniţiator.
În raport de obiectul şi conţinutul său proiectul de Lege face parte din categoria legilor ordinare.

PREŞEDINTE
Iulian Iancu
            Consilier parlamentar.

